|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/** |
|  |  **(protokols Nr. ; .p.)** |

**Par kustamās mantas – automašīnas Ford Mondeo (valsts reģistrācijas numurs HA4435), pircēja apstiprināšanu**

Gulbenes novada pašvaldības dome 2024.gada 29.augustā pieņēma lēmumu Nr. GND/2024/456 “Par kustamās mantas – automašīnas Ford Mondeo (valsts reģistrācijas numurs HA4435), atsavināšanu” (protokols Nr.16; 14.p.), ar kuru nolēma nodot atsavināšanai Gulbenes novada pašvaldības īpašumā esošo kustamo mantu – vieglo pasažieru automašīnu Ford Mondeo (valsts reģistrācijas numurs HA4435) (transportlīdzekļa 1.reģistrācijas datums: 07.02.2008., VIN: WFOGXXGBBG7J11780) (turpmāk – Kustamā manta), par brīvu cenu – 300 EUR (trīs simti *euro*) apmērā, publicēt sludinājumu par kustamās mantas pārdošanu Gulbenes novada pašvaldības tīmekļa vietnē [www.gulbene.lv](http://www.gulbene.lv), kā arī noteica, ka, ja 5 (piecu) dienu laikā pēc informācijas publicēšanas pašvaldības tīmekļa vietnē kustamo mantu pirkt piesakās vairāki pretendenti, Gulbenes novada pašvaldības īpašuma novērtēšanas un izsoļu komisija organizē izsoli ar augšupejošu soli Publiskas personas mantas atsavināšanas likumā noteiktajā kārtībā.

2024.gada 2.septembrī Gulbenes novada pašvaldības tīmekļa vietnē [www.gulbene.lv](http://www.gulbene.lv) tika publicēts sludinājums par Gulbenes novada pašvaldības īpašumā esošās kustamās mantas atsavināšanu par brīvu cenu 300 EUR (trīs simti *euro*).

Noteiktajā termiņā pieteikumu iesniedzis viens pretendents. […], par brīvu cenu 300 EUR (trīs simti *euro*) ir ieguvis tiesības pirkt kustamo mantu.

Pirkuma maksa 2024.gada 18.septembrī ir samaksāta pilnā apmērā.

Saskaņā ar Pašvaldību likuma 10.panta pirmās daļas 17.punktu dome ir tiesīga izlemt ikvienu pašvaldības kompetences jautājumu. Tikai domes kompetencē ir noteikt kārtību, kādā veicami darījumi ar pašvaldības kustamo mantu. Savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 37.panta pirmās daļas 1.punktu pārdot publiskas personas mantu par brīvu cenu var, ja kustamās mantas atlikusī bilances vērtība pēc grāmatvedības uzskaites datiem ir mazāka par 700 *euro*, šajā gadījumā pārdošanas cena nedrīkst būt mazāka par atlikušo vērtību.

Pamatojoties uz Pašvaldību likuma 10.panta pirmās daļas 17. un 21. punktu, Publiskas personas mantas atsavināšanas likuma 37.panta pirmās daļas 1.punktu, un ņemot vērā Finanšu komitejas ieteikumu, atklāti balsojot: atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. APSTIPRINĀT par Gulbenes novada pašvaldības kustamās mantas – vieglās pasažieru automašīnas Ford Mondeo (valsts reģistrācijas numurs HA4435) (transportlīdzekļa 1.reģistrācijas datums: 07.02.2008., VIN: WFOGXXGBBG7J11780), pircēju […].

2. Trīsdesmit dienu laikā pēc pircēja apstiprināšanas slēgt pirkuma līgumu ar […], par šā lēmuma 1.punktā minētās kustamās mantas pārdošanu par nosacīto cenu 300 EUR (trīs simti *euro*).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Gulbenes novada pašvaldības domes priekšsēdētājs A.Caunītis